Document ID: /roh_data/filtered/swiss_laws_in_ROHinterleaved.jsonl.gz/4754

This text was translated from DE into Rumantsch Grischun.

Bis zum Beginn der letzten ordentlichen Session des Jahres gibt der Bundesrat seine Jahresziele für das nächste Jahr bekannt. Diese sind auf die Legislaturplanung abgestimmt. Der Bundesrat unterbreitet der Bundesversammlung die Berichte über seine Geschäftsführung im vorhergehenden Jahr zwei Monate vor Beginn der Session, in der sie behandelt werden sollen. Der Geschäftsbericht des Bundesrates orientiert über die Schwerpunkte seiner Tätigkeit im Geschäftsjahr. Er informiert über die Erreichung der für das Geschäftsjahr massgeblichen Jahresziele, über die Umsetzung der Legislaturplanung und des Gesetzgebungsprogramms sowie über den Stand der für die generelle Lagebeurteilung und die Überprüfung der Zielerreichung relevanten Indikatoren. Abweichungen sowie ungeplante Vorhaben sind zu begründen. Fassung gemäss Ziff. I des BG vom 22. Juni 2007 (Legislaturplanung), in Kraft seit  1. Dez. 2007 (AS 2007 5231; BBl 2006 1837, 1857).

Fin al cumenzament da l’ultima sessiun ordinaria da l’onn communitgescha il Cussegl federal sias finamiras per l’onn proxim. Questas finamiras èn coordinadas cun la planisaziun da la legislatura. Il Cussegl federal suttametta a l’Assamblea federala ils rapports davart sia gestiun durant l’onn precedent, e quai 2 mais avant il cumenzament da la sessiun, en la quala els duain vegnir tractads. Il rapport da gestiun dal Cussegl federal orientescha davart ils puncts centrals da sia activitad durant l’onn da gestiun. El infurmescha, quant enavant che las finamiras annualas decisivas per l’onn da gestiun èn vegnidas cuntanschidas sco er quant enavant che la planisaziun da la legislatura e dal program legislativ è vegnida realisada, ed el orientescha davart il stadi dals indicaturs relevants per giuditgar la situaziun generala e per controllar, sche las finamiras èn vegnidas cuntanschidas. Divergenzas e projects betg planisads ston vegnir motivads. Versiun tenor la cifra I da la LF dals 22 da zer. 2007 (planisaziun da la legislatura), en vigur dapi il 1. da dec. 2007 (AS 2007 5231; BBl 2006 1837, 1857).